Okresná prokuratúra Lučenec 
F. Lehára 12, 984 80 Lučenec 1 	

Sp. zn. : 3 Pv 210/12/6606	Lučenec, 3.5.2012
EEČ : 2-47-51-2012

U Z N E S E N I E

Trestná vec:	obvinený XXXXX  
Prečin:	nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Lučenec
Rozhodnutie:
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	rodné priezvisko: XXXXX
	trvalé bydlisko: XXXXX
Skutková veta:
od presne nezistenej doby prechovával a pestoval v Lučenci v rodinnom dome nachádzajúcom sa na Ul. XXXXX v črepníku červenohnedej farby rastlinu rodu konope o výške cca 60 cm s hmotnosťou po vysušení 5,37 g, z toho hmotnosť materiálu upotrebiteľného obvyklým spôsobom je 1,17 g s priemernou koncentráciou 1,7 % hmotnostných účinnej látky tetrahydrokanabinolu (THC), čo predstavuje hmotnosť 20 mg  tetrahydrokanabinolu (THC) a toto množstvo zodpovedá dvom obvykle jednorazovým dávkam drogy, pričom rastliny rodu Cannabis (konope) sú uvedené v I. skupine omamných látok a látka tetrahydrokanabinol (THC) je uvedená v I. skupine psychotropných látok v zozname omamných a psychotropných látok uvedených v zák. č. 139/1998 Z. z. o omamných látkach, psychotropných látkach a prípravkoch, 
Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
Z priloženého spisového materialu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Uznesením vyšetrovateľa PZ zo dňa 8.11.2011 bolo podľa § 199 ods. 1 Tr. poriadku začaté trestné stíhanie a následne dňa 14.2.2012 uznesením podľa   § 206 ods. 1 Tr. poriadku vznesené obvinenie XXXXX pre prečin nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi podľa § 171 ods. 1 Tr. zákona na tom skutkovom základe, ako je to uvedené vo výrokovej časti tohto uznesenia. 

Po skončení skráteného vyšetrovania predložil vyšetrovateľ PZ  prokurátorovi spisový materiál s návrhom na konečné opatrenie pre uvedený prečin. Preskúmaním vyšetrovacieho spisu som zistil, že obvinený sa k trestnej činnosti v plnom rozsahu priznal, svoje konanie oľutoval a prehlásil, že sa už takéhoto konania nedopustí.    

	Podľa § 216 ods. 1 Tr. poriadku v konaní o prečine, za ktorý zákon ustanovuje trest odňatia slobody, ktorého horná hranica neprevyšuje 5 rokov, môže prokurátor  so súhlasom obvineného po vznesení obvinenia do podania obžaloby  na návrh policajta alebo aj bez návrhu  podmienečne zastaviť trestné stíhanie, keď obvinený vyhlási, že spáchal skutok za ktorý je stíhaný a nie sú odôvodnené  pochybnosti o tom, že jeho vyhlásenie bolo vykonané slobodne, vážne a zrozumiteľne a nahradil škodu, pokiaľ bola prečinom spôsobená alebo s poškodeným o jej náhrade uzavrel dohodu  alebo urobil iné potrebné opatrenia na jej náhradu a vzhľadom na osobu obvineného, s prihliadnutím na jeho doterajší život a na okolnosti prípadu možno takéto rozhodnutie považovať za dostačujúce. 
	
V danom prípade pri prečine nedovolenej výroby omamných a psychotropných látok,  jedov alebo prekurzorov,  ich držanie a obchodovanie s nimi podľa § 171 ods. 1 Tr. zákona horná hranica zákonom stanovenej trestnej sadzby neprevyšuje 5 rokov, obvinený vyhlásil, že spáchal skutok za ktorý je stíhaný a s podmienečným zastavením trestného stíhania vyslovil súhlas. Jeho konaním škoda spôsobená nebola. 

	Obvinený nie je z miesta bydliska bližšie hodnotený. Doposiaľ nebol súdne trestaný.  
	Vzhľadom k uvedenému mám za to, že v danom prípade sú splnené všetky podmienky odôvodňujúce postup podľa § 216 ods. 1 Tr. poriadku. V súlade s § 216 ods. 2 Tr. poriadku som určil obvinenému skúšobnú dobu v trvaní 12 mesiacov, ktorá začína plynúť odo dňa právoplatnosti tohto uznesenia. 

Ak bude obvinený v priebehu skúšobnej doby viesť riadny život, rozhodnem, že sa osvedčil. Inak rozhodnem, a to prípadne aj počas skúšobnej doby, že sa v trestnom stíhaní pokračuje.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Jozef Trizna
prokurátor